CELEX: 62012CN0513
Language: hu
Date: 2012-11-13 00:00:00
Title: C-513/12. sz. ügy: A Verwaltungsgericht Berlin (Németország) által 2012. november 13-án benyújtott előzetes döntéshozatal iránti kérelem — Aslihan Nazli Ayalti kontra Németországi Szövetségi Köztársaság

2.3.2013   
            
            
               HU
            
            
               Az Európai Unió Hivatalos Lapja
            
            
               C 63/6
            
         A Verwaltungsgericht Berlin (Németország) által 2012. november 13-án benyújtott előzetes döntéshozatal iránti kérelem — Aslihan Nazli Ayalti kontra Németországi Szövetségi Köztársaság
   (C-513/12. sz. ügy)
   2013/C 63/10
   Az eljárás nyelve: német
   
      A kérdést előterjesztő bíróság
   
   Verwaltungsgericht Berlin
   
      Az alapeljárás felei
   
   
      Felperes: Aslihan Nazli Ayalti
   
      Alperes: Németországi Szövetségi Köztársaság
   
      Az előzetes döntéshozatalra előterjesztett kérdések
   
   
               1.
            
            
               Ellentétes-e az Európai Gazdasági Közösség és Törökország között társulást létrehozó, 1963. szeptember 2-i megállapodásnak a társulás átmeneti időszakára szóló, 1970. november 23-i kiegészítő jegyzőkönyve (a továbbiakban: kiegészítő jegyzőkönyv) 41. cikkének (1) bekezdésével és/vagy az EGK-Törökország Társulási Tanács 1980. szeptember 19-i 1/80 határozatának (a továbbiakban: 1/80 társulási tanácsi határozat) 13. cikkével az először a fent említett rendelkezések hatálybalépését követően bevezetett nemzeti jogi szabályozás, amely egy török állampolgár olyan családtagjának az első beutazását, aki az 1/80 társulási tanácsi határozat 6. cikke szerinti jogállással rendelkezik, attól teszi függővé, hogy a családtag a beutazás előtt bizonyítja, hogy képes német nyelven egyszerű módon megértetni magát?
            
         
               2.
            
            
               Ha az első kérdésre nemleges válasz adandó: ellentétes-e a családegyesítési jogról szóló, 2003. szeptember 22-i 2003/86/EK tanácsi irányelv (1) 7. cikke (2) bekezdésének első albekezdésével az első kérdésben megjelölt nemzeti jogi szabályozás?
            
         
      (1)  HL L 251., 12. o.; magyar nyelvű különkiadás 19. fejezet, 6. kötet, 224. o.